Document ID: 31998R0095

ΚΑΝΟΝΙΣΜΟΣ (ΕΚ) αριθ. 95/98 ΤΗΣ ΕΠΙΤΡΟΠΗΣ της 14ης Ιανουαρίου 1998 για την τροποποίηση του κανονισμού (ΕΚ) αριθ. 2133/96 όσον αφορά την τελευταία προθεσμία πληρωμής της δεύτερης δόσης της ειδικής προσωρινής αποζημίωσης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3438/92 του Συμβουλίου, της 23ης Νοεμβρίου 1992, με τον οποίο προβλέπονται ειδικά μέτρα για τη μεταφορά ορισμένων νωπών οπωροκηπευτικών ελληνικής προελεύσεως (1), όπως τροποποιήθηκε τελευταία από τον κανονισμό (ΕΚ) αριθ. 1600/96 (2), και ιδίως το άρθρο 3,
Εκτιμώντας:
ότι ο κανονισμός (ΕΚ) αριθ. 2133/96 της Επιτροπής (3) έχει θεσπίσει τις λεπτομέρειες εφαρμογής των ειδικών μέτρων για τη μεταφορά ορισμένων νωπών οπωροκηπευτικών ελληνικής προελεύσεως, τα οποία έχουν αποσταλεί κατά το 1996 7
ότι λόγω διοικητικών δυσχερειών που προκλήθηκαν από τη διαχείριση των εν λόγω μέτρων, οι αρμόδιες ελληνικές αρχές δεν είναι σε θέση να πληρώσουν τη δεύτερη δόση της ειδικής προσωρινής αποζημίωσης εντός της προθεσμίας που προβλέπεται στο άρθρο 3 παράγραφος 3 του εν λόγω κανονισμού 7 ότι πρέπει συνεπώς να τροποποιηθεί η τελευταία προθεσμία κατά την οποία αυτή η πληρωμή πρέπει να γίνει το αργότερο 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η ημερομηνία της 15ης Οκτωβρίου 1997 που προβλέπεται στο άρθρο 3 παράγραφος 3 του κανονισμού (ΕΚ) αριθ. 2133/96 αντικαθίσταται από την ημερομηνία της 31ης Ιανουαρίου 1998.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Ιανουαρίου 1998.

Labels: 17
19
8
3
18